Ministarstvo financija Hercegovačko-neretvanske županije (HNŽ) je temeljem potpisanih kolektivnih ugovora i obveza koje je preuzela Vlada te županije okončalo isplatu povećanih plaća korisnicima Proračuna za siječanj 2019. godine.
Plaće za siječanj povećane su zaposlenima u prosvjeti, policiji i državnoj službi od 5 posto, što je prvi korak ka ostvarenju zacrtanog cilja, odnosno povećanja plaća za ukupno 15 posto kroz sljedeće dvije godine, priopćeno je iz Vlade HNŽ-a.
''Isplata plaća, koje su nakon deset godina prvi put povećane, potvrda je kako Vlada u potpunosti ispunjava preuzete obveze. Nakon što smo osigurali preduvjete za povećanje plaće liječnicima i medicinskom osoblju, ovih dana smo u djelo pretvorili i dogovor sa sindikatima prosvjete, policije i državne službe'', kazao je predsjednik VladeHNŽ-a Nevenko Herceg.